Выстава стала сапраўднай падзеяй для вялікай колькасці людзей: для Юлі і Хрысціны, якія атрымалі станоўчыя эмоцыі і веру ў свае сілы; для іх бацькоў, якія ганарацца дасягненнямі сваіх дзяцей; для педагогаў, якія радуюцца поспехам сваіх выхаванцаў; для сяброў дзяўчат, якія натхніліся іх прыкладам і будуць гэтак жа смела ставіць перад сабой мэты і дасягаць іх. І, нарэшце, для кожнага, хто наведаў гэтую выставу, яна была карыснай, бо такая творчасць робіць людзей крыху дабрэйшымі і больш талерантнымі, а таксама прымушае задумацца над сапраўднымі жыццёвымі каштоўнасцямі.